Gesaltzako triptikoa

Gesaltzako triptikoa Arabako Elizbarrutiko Arte Sakratuaren Museoan idagoen erretaula flandestar bat da, hiru margolan biltzen dituen triptikoa, Santa Godelivaren elezaharraren maisu anonimoari egotzia, eta 1999 arte Villaconesko Andre Maria elizan egon zena, Gesaltza Añanan.

 Deskribapena 
Autore flandestar anonimo berari egotzitako beste triptiko baten oso antzekoa da (Mirafloresko kartusiakoa, Burgosen ikusgai). Jesusen Nekaldia da ageri dena: Kalbarioko gurutzebidea agertzen da ezkerreko eszenan, Jesusen Gurutziltzaketa lantzarekin sastakatzen duten unean erdian, eta eskubian Kristoren Erosta, baina kasu honetan Gurutzeko jaitsiera da eszena, Maria ama zain dela behean, non eta Mirafloreskoan Pieta bat ikusten den. 

Lan anonimoa da, XV. mendeko azken laurdenekoa, baina autoretza argi dago, Godelivako elezaharraren maisuaren lanen traza osoa da. Lana norentzat egin zen ere ez da ageri, ez dago armarririk eta kasu batzuetan enkargugileak margolanean bertan otoitzean agertzea ohikoa bazen, hemen pertsonaia horiek falta dira.

Erretaula honen eragina nabari da halaber hamarkada gutxi batzuk geroago egin zen Elorriaga erretaularekin (Zumaian dagoen erretaula flandestarra).

erdian|thumb|600x600px|Triptikoa bere zabalean.

 Erreferentziak 

 Kanpo estekak 

Kategoria:Añana
Kategoria:Euskal Herriko erretaula flandestarrak
Kategoria:Santa Godelivaren elezaharraren maisua
Kategoria:Poliptiko flandestarrak
Kategoria:Triptikoak
Kategoria:Elizbarrutiko Arte Sakratuaren Museoa (Gasteiz)